
Αβίθ. Φ3 5/ 3128 (1) 

Ανάθεση έργου σε ενσηματοπωλητές από το ΤΕΒΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/97. 

β) Του Ν. 2217/97. 

2. Την 132/19.6.98 απόφαση της Επιτροπής του άρ¬ 
θρου 2 παρ. 2 της 236/94 ΠΥΣ, με την οποία εγκρίθηκε η 
ανάθεση έργου σε δεκαοχτώ (18) ενσημοπωλητές από το 
ΤΕΒΕ. 

3. Την 256/19.1.98 βεβαίωση της νομικής υπηρεσίας 
του ΤΕΒΕ. 

4. Το γεγονός ότι από τις διατάξεις της απόφασης αυτής 
προκαλείται δαπάνη ύψους 25.000.000 περίπου και 
υπάρχει σχετική πίστωση στον προϋπολογισμό του ΤΕΒΕ 
έτους 1998 στον Κ.Α. 0295. 

5. Την 80078/96 (ΦΕΚ 924/Β’) απόφαση μεταβίβασης 
αρμοδιοτήτων. 

6. Την απόφαση αριθ. ΔΙΔΚ/Φ.1/20199/5.9.97 του 
Πρωθυπουργού και του ΥΠΕΣΔΔΑ «ανάθεση αρμοδιοτή¬ 
των Υπουργού ΕΣΔΔΑ στους Υφυπουργούς ΕΣΔΔΑ», 
αποφασίζουμε: 

Καθορίζουμε τον αριθμό των προσώπων που μπορεί το 
ΤΕΒΕ να αναθέτει με μίσθωση σε 18 ενσημοπωλητές για 
ένα έτος το έργο της διάθεσης ενσήμων στους Εκτελωνι¬ 
στές, στους χώρους των τελωνείων που βρίσκονται στις 
περιοχές Αθήνας, Πειραιά, θεσ/νίκης, Πάτρας, Λάρισας, 
Βόλου, Ηρακλείου Κρήτης και Καβάλας. 

Η αμοιβή των ανωτέρω καθορίζεται σε ποσοστό 1,04% 
-1,4% επί της αξίας των υπ' αυτών αγοραζομένων από την 
Εμπορική Τράπεζα ενσήμων. 

Το έργο των ανωτέρω δεν ανάγεται στον κύκλο των συ¬ 
νήθων καθηκόντων των υπαλλήλων του ΤΕΒΕ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Σ. ΜΠΕΝΟΣ Ν. ΦΑΡΜΑΚΗΣ 

-♦- 

Αριθ. Φ.36/2567 < (2) 

Ανάθεση έργου σε επιμελητές εισπράξεων από το Τ.Α.Ε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/97. 

β) Του άρθρου 89 του Ν. 2084/92. 

2. Την 129/11.5.98 απόφαση της Επιτροπής του άρ¬ 
θρου 2 παρ. 2 της 236/94 ΠΥΣ. 

3. Την 46288/14.7.98 βεβαίωση του Νομικού Συμβού¬ 
λου του ΤΑΕ. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη αε βάρος του προϋπολογισμού 
του ΤΑΕ. 

5. Το γεγονός ότι το ΤΑΕ στερείται επιμελητών εισπρά¬ 
ξεων, που είναι απολύτως και αμέσως απαραίτητοι για την 
είσπραξη οφειλομένων σ’ αυτό από τους υπόχρεους 
ασφαλιστικών εισφορών, που αποτελούν την κύρια πηγή 
εσόδων του. 

6. Την 80078/96 (ΦΕΚ 924/Β') απόφαση μεταβίβασης 
αρμοδιοτήτων. 

6. Την απόφαση αριθ ΔΙΔΚ/Φ. 1/20199/5.9.97 του 
Πρωθυπουργού και του ΥΠΕΣΔΔΑ «ανάθεση αρμοδιοτή¬ 
των Υπουργού ΕΣΔΔΑ στους Υφυπουργούς ΕΣΔΔΑ», 
αποφασίζουμε: 

Καθορίζουμε σε διακόσιους (200) τον αριθμό των προ¬ 
σώπων που μπορεί το Ταμείο Ασφαλΐσεως Εμπόρων να 
αναθέτει με μίσθωση, για χρονικό διάστημα ενός έτους το 
έργο της είσπραξης ασφαλιστικών εισφορών των ασφαλι¬ 
σμένων του. 

Οι ανωτέρω επιμελητές εισπράξεων πρέπει να έχουν 
απολυτήριο Λυκείου γενικής κατευθύνσεως, ή ενιαίου πο- 
λυκλαδικού Λυκείου ή Τεχνικού, ή Επαγγελματικού Λυ¬ 
κείου, ή Τεχνικού - Επαγγελματικού Λυκείου, ή εξαταξίου 
γυμνασίου και σε περιοχές που δεν υπάρχουν ενδιαφερό¬ 
μενοι με τους ανωτέρω τίτλους σπουδών, το ανωτέρω 
έργο να ανατίθεται σε κατόχους απολυτηρίου τρίτης τά- 
ξεως Γυμνασίου. 

Η αμοιβή των ανωτέρω καθορίζεται σε ποσοστό επί των 
εισπραττομένων ασφαλιστικών εισφορών, το οποίο δεν 
μπορεί να υπερβαίνει το 4%. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Σ. ΜΠΕΝΟΣ Ν. ΦΑΡΜΑΚΗΣ 

-♦- 

Αριθ. 294373 (3) 

Κλιμάκωση των κυρώσεων για παραβάσεις του καθεστώ¬ 
τος ενίσχυσης στην κατανάλωση ελαιολάδου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παράγρ. 3 του Ν. 992/1979 «περί Ορ- 
γανώσεως των διοικητικών υπηρεσιών για την εφαρμογή 
της Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεις συναφών θεσμικών και 
οργανωτικών θεμάτων» (ΦΕΚ 280/Α ). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Ά), όπως το άρθρο 29Α 
προστέθηκε με το άρθρο 27 του Ν. 2081/1992 «ρύθμιση 
του θεσμού των Επιμελητηρίων, τροποποίηση διατάξεων 
του Ν. 1721/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΦΕΚ 154/Α ) και 
τροποποιήθηκε με το άρθρο 1 του Ν. 2469/1997 «περιο¬ 
ρισμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (ΦΕΚ 38/Α’). 

γ) Του άρθρου 18 του Π.Δ. 222/85 «περί συστάσεως 
Οργανισμού Ενισχύσεων Ελαιολάδου» (ΦΕΚ 83/Α'), όπως 
τροποποιήθηκε με το Π.Δ. 539/88 «τροποποίηση, αντικα¬ 
τάσταση και συμπλήρωση του Π. Δ/τος 222/1985 «περί 
συστάσεως Οργανισμού Ενισχύσεων Ελαιολάδου» (ΦΕΚ 
83/Α79.5.1985) (ΦΕΚ 247/Α*). 

δ) Της αριθ. 350015/92 απόφασης των Υπουργών 
Εθνικής Οικονομίας, Οικονομικών και Γεωργίας «Έλεγχος 
του καθεστώτος ενίσχυσης στην κατανάλωση ελαιολάδου 
- Διοικητικές κυρώσεις» (ΦΕΚ 655/Β’), όπως τροποποιή¬ 
θηκε και συμπληρώθηκε με την αριθ. 339870/97 όμοια 
απόφαση (ΦΕΚ 882/Β’). 

ε) Των Κανονισμών (Ε.Ο.Κ.) 136/66, 3089/79, 

2262/84 και 2677/85. 

2. Το από 29.10.97 πρακτικό της συσταθείσας με την 
αριθ. 339/24.9.97 απόφασή μας, Ομάδας Εργασίας. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Οι προβλεπόμενες στους Κανονισμούς (ΕΟΚ) 3089/78 
και 2677/85 και στην αριθ. 350015/92 απόφαση των 
Υπουργών Εθνικής Οικονομίας, Οικονομικών και Γ εωρ¬ 
γίας, όπως συμπληρώθηκε με την αριθ. 339870/1997 
όμοια, κυρώσεις για παραβάσεις του καθεστώτος ενίσχυ¬ 
σης στην κατανάλωση ελαιολάδου, κλιμακώνονται κατά 
περίπτωση ως ακολούθως: 

Α. ΤΥΠΟΠΟΙΗΤΙΚΕΣ ΕΠΙΧΕΙΡΗΣΕΙΣ 

1. Άμεση ή έμμεση άρνηση ελέγχου: 

Επιβάλλεται ανάκληση της έγκρισης από 1 -5 χρόνια. Για 
τον ακριβή προσδιορισμό του χρόνου ανάκλησης λαμβά- 

νεται υπόψη η συνολική ποσότητα για την οποία ζητήθηκε 
ενίσχυση τις δύο προηγούμενες του ελέγχου, ελαιοκομι¬ 
κές περιόδους. Επιπλέον δεν καταβάλλεται η ενίσχυση για 
τους ελεγχόμενους μήνες. 

2. Μη διευκόλυνση του ελέγχου που δεν ισοδύναμε* σε 
άρνηση: 

Καταβάλλεται η ενίσχυση και επιβάλλεται σύσταση. Σε 
περίπτωση όμως υποτροπής ισοδύναμε* με άρνηση και 
επιβάλλονται οι ως άνω προβλεπόμενες κυρώσεις. 

3. Δωρεές και δείγματα: 

α) Ποσότητες μέχρι το 1 %ο της συνολικής διάθεσης τυ¬ 
ποποιημένου προϊόντος ανά ελαιοκομική περίοδο, και εφ' 
όσον έχουν εκδοθεί τα σχετικά παραστατικά, δικαιούνται 
ενίσχυσης. 

β) Πόσότητες άνω του 1%ο δεν δικαιούνται ενίσχυσης 
και επιβάλλεται πρόστιμο ίσο με το τριπλάσιο της μη ανα- 
γνωρισθείσης ενίσχυσης. 

4. Λογιστικά λάθη - Έλλειψη απαραίτητων για τη διακί¬ 
νηση ελαιολάδου και μέσων συσκευασίας παραστατικών 
στοιχείων του Κ.Β.Σ. (Δ.Α.) - Διαφορές μεταξύ βιβλίων και 
στοιχείων Κ.Β.Σ. - Πωλήσεις με μικρό τίμημα - Επιστρο¬ 
φές πωλήσεων που έχουν ήδη επιδοτηθεί - Πωλήσεις ΡΑ- 
ΟΟΝ - Υποβολή αίτησης ενίσχυσης σε χρονικό διάστημα 
μη αναγνώρισης της ΤΜ - Μη σήμανση παρτίδων - Μέσα 
συσκευασίας μη ανταποκρινόμενα στις διατάξεις των άρ¬ 
θρων 4 και 5 του Καν. (ΕΟΚ) 3089/78. 

Επιβάλλεται πρόστιμο ίσο με το τριπλάσιο της μη ανα- 
γνωρισθείσης ενίσχυσης. 

5. Λιανικές πωλήσεις παρτίδων μεγαλύτερων των 20 λί¬ 
τρων χωρίς στοιχεία πελάτη: 

Επιβάλλεται πρόστιμο ίσο με το τριπλάσιο της μη ανα- 
γνωρισθείσης ενίσχυσης, το οποίο δεν μπορεί να είναι μι¬ 
κρότερο των 300.000 δρχ. και μεγαλύτερο των 5.000.000 
δρχ. 

6. Μετάγγιση συσκευασμένου ελαιολάδου σε άμεσες 
συσκευασίες καθαρού περιεχομένου μικρότερου ή ίσου 
με πέντε λίτρα: 

Πέραν του προβλεπομένου στο άρθρο 12α του Κανονι¬ 
σμού (ΕΟΚ) 2677/85 προστίμου (διπλάσιο του ποσού της 
ενίσχυσης που αντιστοιχεί στις μεταγγιζόμενες ποσότη¬ 
τες), επιβάλλεται ανάκληση της έγκρισης από 1-5 χρόνια 
κλιμακούμενη ως ακολούθως: 

α) Μέχρι 50 τόννους μεταγγιζόμενης ποσότητας ανά¬ 
κληση 1 χρόνο. 

β) Μέχρι 51-100 τόννους μεταγγιζόμενης ποσότητας 
ανάκληση 2 χρόνια. 

γ) Μέχρι 101-150 τόννους μεταγγιζόμενης ποσότητας 
ανάκληση 3 χρόνια. 

δ) Μέχρι 151-200 τόννους μεταγγιζόμενης ποσότητας 
ανάκληση 4 χρόνια. 

ε) Πάνω από 200 τόννους μεταγγιζόμενης ποσότητας 
ανάκληση 5 χρόνια. 

7. Παραβάσεις από τις οποίες προκύπτει μη τυποποί¬ 
ηση και διάθεση μέρους ή όλης της αιτηθείσης ποσότη¬ 
τας: 

(Ενδεικτικά: Εικονικές αγορές και πωλήσεις πρώτης 
ύλης, κενών μέσων συσκευασίας και ετοίμου προϊόντος, 
διαφορές απογραφής αποθήκης ετοίμου και χύμα προϊό¬ 
ντος και κενών μέσων συσκευασίας, αγορές και πωλήσεις 
με πλαστά παραστατικά, πωλήσεις σε μη επιδοτούμενη 
συσκευασία, τυποποίηση σε μη αναγνωρισμένη μο¬ 
νάδα): 


Επιβάλλεται πρόστιμο ίσο με το 3/πλάσιο - 8/πλάσιο 
του ύψους της ενίσχυσης που ζητήθηκε αχρεωστήτως, το 
οποίο κλιμακώνεται, ανάλογα με την μη αναγνωριζόμενη 
ποσότητα, ως ακολούθως: 


α) Μέχρι 20 τόννους 

3/πλάσιο 

β) Από 21-40 τόννους 

4/πλάσιο 

γ) Από 41-60 τόννους 

5/πλάσιο 

δ) Από 61 - 80 τόννους 

6/πλάσιο 

δ) Από 81 - 100 τόννους 

7/πλάσιο 

ε) Άνω των 100 τόννων 

8/πλάσιο 

8. Μη τήρηση καθημερινής λογιστικής αποθήκης έλαιο- 


λάδου και σπορέλαιου: 

Επιβάλλεται πρόστιμο 300.000 δρχ. - 5.000.000 δρχ. 
το οποίο κλιμακώνεται, ανάλογα με την αιτηθείσα ποσό¬ 
τητα κατά την προηγουμένη ελαιοκομική περίοδο, ως 
ακολούθως: 

α) Μέχρι 100 τόννους πρόστιμο 300.000 δρχ. 
β) Από 101 - 150 τόννους » 500.000 δρχ. 

γ) Από 151 - 200 τόννους » 1.000.000 δρχ. 

δ) Από 201 - 300 τόννους » 2.000.000 δρχ. 

ε) Από 301 - 400 τόννους » 3.000.000 δρχ. 

ε) Από 401 - 500 τόννους » 4.000.000 δρχ. 

ζ) 'Ανω των 500 τόννων » 5.000.000 δρχ. 

9. Εκ νέου γέμισμα άμεσων συσκευασιών καθαρού πε¬ 
ριεχομένου που δεν υπερβαίνει το 5 λίτρα: 

Επιβάλλεται πρόστιμο 5.000.000 δρχ. 

10. Σε περίπτωση κατά την οποία η μη αναγνωρισθείσα 
ποσότητα ανέρχεται τουλάχιστον στο 20% της συνολικά 
υποβληθείσης σε επαλήθευση, επιβάλλεται πέραν του 
προστίμου, ανάκληση της έγκρισης από 1 έως 3 χρόνια 
κλιμακούμενη ως ακολούθως: 

α. μέχρι 50 τόννους ανάκληση 1 χρόνο 
β. από 51-100 τόννους ανάκληση 2 χρόνια 
γ. άνω των 100 τόννων ανάκληση 3 χρόνια 
Β. ΠΡΟΜΗΘΕΥΤΕΣ ΠΡΩΤΗΣ ΥΛΗΣ ΚΑΙ ΥΛΙΚΟΥ ΣΥ- 
ΣΚΕΥΑΣΙΑΣ - ΕΠΙΧΕΙΡΗΜΑΤΙΕΣ ΣΤΟΥΣ ΟΠΟΙΟΥΣ ΠΑ- 
ΡΑΔΙΔΕΤΑΙ ΤΟ ΣΥΣΚΕΥΑΣΜΕΝΟ ΕΛΑΙΟ - ΡΑΦΙΝΑΡΙΕΣ 
- ΠΥΡΗΝΕΛΑΙΟΥΡΓΕΙΑ: 


1. Σε περίπτωση κατά την οποία οι προμηθευτές πρώ¬ 
της ύλης και υλικού συσκευασίας ή οι επιχειρηματίες 
στους οποίους παραδίδεται το συσκευασμένο προϊόν, αρ- 
νηθούν να υποβληθούν σε έλεγχο ή δεν δύνανται να παρά¬ 
σχουν τα στοιχεία που απαιτούνται για να επαληθευτεί ότι 
το ελαιόλαδο δικαιούται ενίσχυσης, υποχρεούνται να κα¬ 
ταβάλουν: 

α. Ποσό ίσο με εκείνο της ενίσχυσης που ζητείται για τις 
συγκεκριμένες ποσότητες εφ’ όσον έχει επιβληθεί κύ¬ 
ρωση και στην τυποποιητική μονάδα για τις ίδιες ποσότη¬ 
τες. 

β. Ποσό διπλάσιο της ενίσχυσης εφ' όσον δεν έχει επι¬ 
βληθεί κύρωση στην Τ.Μ, διότι δεν προέκυψαν ευθύνες 
γι’ αυτήν. 

2. Ελλιπής τήρηση από εμπόρους αγοραστές των τιμο¬ 
λογίων αγοράς χύμα ελαιολάδου παραγωγών: 

Επιβάλλεται πρόστιμο 300.000 δρχ. 

3. Μη παράδοση από εμπόρους προμηθευτές χύμα 
ελαιολάδου μαζί με το τιμολόγιο πώλησης και καταστά¬ 
σεων με την προέλευση του ελαιολάδου: 

Επιβάλλεται πρόστιμο 1.000.000 δρχ. 

4. Άρνηση ελέγχου στις περιπτώσεις ραφιναριών και 
πυρηνελαιουργείων, ή μη διευκόλυνση αυτού που καθιστά 
ανέφικτο τον έλεγχο: 

Επιβάλλεται πρόστιμο 5 000.000 δρχ. 

5 Μη τήρηση των προβλεπομένων στο άρθρο 14 του 
Κανονισμού (ΕΟΚ) 2677/85 υποχρεώσεων εκ μέρους των 
ραφιναριών: 

Επιβάλλεται πρόστιμο 5 000.000 δρχ. 

Γ. ΥΠΟΤΡΟΠΗ: 

Σε περίπτωση υποτροπής ισχύουν τα ακόλουθα: 

1. Εάν η νέα παράβαση είναι τέτοιας ψύσεως ώστε να 
προκύπτει από αυτήν ότι η αίτηση γ*α ενίσχυση αφορά πο¬ 
σότητα μεγαλύτερη εκείνης για την οποία αναγνωρίσθηκε 
δικαίωμα ενίσχυσης και ανεξαρτήτως του ποσοστού της 
υπερβάσεως, επιβάλλεται, πέραν της προβλεπομένης 
χρηματικής κύρωσης, ανάκληση της έγκρισης από 1-5 
χρόνια ως ακολούθως: 

α) Εφ' όσον για την προηγούμενη παράβαση είχε επι¬ 
βληθεί μόνο χρηματική κύρωση, επιβάλλεται ανάκληση 
της έγκρισης για 1 χρόνο. 

β) Εφ’ οσον για την προηγούμενη παράβαση είχε επι¬ 
βληθεί, πέραν της χρηματικής κύρωσης, και ανάκληση της 
έγκρισης, επιβάλλεται ανάκληση προσαυξανόμενη κατά 1 
χρονο έναντι της προηγουμένης και μέχρι 5 χρόνια. 

2. Σε περίπτωση μετάγγισης εφαρμόζεται ανάκληση 
της επόμενης κατηγορίας, όπως αυτές αναφέοονται στην 
περίπτωση 6 της παραγρ. Α του παρόντος και μέχρι 5 χρό¬ 
νια. 

3. Σε περίπτωση μη τήρησης καθημερινής λογιστικής 
αποθήκης ελαιολάδου και σπορέλαιου, εφαρμόζεται πρό¬ 
στιμο της επόμενης κατηγορίας, όπως αυτές αναφέρονται 
στην περίπτωση 8 της παραγρ. Α του παρόντος και μέχρι 
5.000.000 δρχ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 10 Φεβρουάριου 1998 

Ο ν ΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 

- * - 

Αριθ. Δ4α/6647 (4) 

Αύξηση ύφους πάγιας προκαταβολής του Γ ενικού Νομαρ¬ 
χιακού Νοσοκομείου Καστοριάς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 496/74 «Περί Λογιστικού Ν.Π.Δ.Δ.» όπως 
έχει τροποποιηθεί, συμπληρωθεί και ισχύει μέχρι σή¬ 
μερα. 

β. Του Ν.Δ. 2592/53 «Περί οργάνωσης της Ιατρικής 
Αντίληψης» όπως έχει τροποποιηθεί, συμπληρωθεί και 
ισχύει μέχρι σήμερα. 

2. Την αριθ. 1107147/1239/0006Α/4.10.96 Απόφαση 
του Πρωθυπουργού και του Υπουργού Οικονομικών για 
«ανάθεση αρμοδιοτήτων στον Υφυπουργό Οικονομικών» 
(ΦΕΚ 322/τ.β77.10.96). 

3. Την απόφαση του Υπουργού Υγείας, Πρόνοιας και 
Κοινωνικών Ασφαλίσεων αρ. Α3β/οικ. 14156/8.8.86 
(ΦΕΚ 649/30.9.86 τ.β’) «Περί έγκρισης του οργανισμού 
του Γενικού Νομαρχιακού Νοσοκομείου Καστοριάς». 

4. Την αριθ. Δ4α/4741/1.8.89 Κοινή Απόφαση των 
Υπουργών Υγείας, Πρόνοιας και Κοινωνικών Ααφαλίσεων 


και Οικονομικών «Περί σύστασης πάγιας προκαταβολής 
στο Γενικό Νομαρχιακό Νοσοκομείο Καστοριάς» (ΦΕΚ 
618/23.8.89 τ.β'). 

5. Το απόσπασμα πρακτικών της με αριθ. 2/26.3.98 συ¬ 
νεδρίασης του Δ.Σ. του Γενικού Νομαρχιακού Νοσοκο¬ 
μείου Καστοριάς. 

6. Τις συνθήκες λειτουργίας του Γενικού Νομαρχιακού 
Νοσοκομείου Καστοριάς. 

7. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού και του προϋπολογισμού του 
Νοσοκομείου με την απόφαση αυτή, αποφασίζουμε: 

1. Αυξάνουμε το ύψος της πάγιας προκαταβολής που 
έχει συοταθεΐ με την Κοινή Απόφασή μας Δ4α/4741/ 
1.8.89 (ΦΕΚ 618/23.8.89 τ.β’) στο Γενικό Νομαρχιακό 
Νοσοκομείο Καστοριάς απο δρχ. 330,000 σε δρχ. 
800.000. 

2. Κατά τα λοιπά ισχύει η αριθ Δ4α/4741 /1.8.89 Κοινή 
Απόφαση «Περί σύστασης πάγιας προκαταβολής στο 
Γ.Ν.Ν. Καστοριάς». 

Η απόφαση αυτή να δημοσιευθεί στη Εφημερίδα της 
Κυβέρνησης. 

Αθήνα, 7 Ιουλίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ & ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

- ♦- 

Αριθ. Α5/οικ. 4355 (5) 

Χορήγηση άδειας άσκησης επαγγέλματος Φυσικού Νοσ/ 
μείων Ακτινοφυσικού Ιατρικής στην Αναστασία Πα- 
τερνά. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών. 

2. Την αριθμ. Α2 στ/2073/63 (ΦΕΚ 280/Β/83) Υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσ/μείων». 

3. Την αριθμ. 14632 (ΦΟΡ) 1416/91 (ΦΕΚ 539/Β/91) 
Κοινή Υπουργική Απόφαση «Έγκριση Κανονισμών Ακτινο¬ 
προστασίας». 

4. Την 30.3.98 αίτηση της Φυσικού Πατερνά Αναστα¬ 
σίας. 

5. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσ/ 
μείων - Ακτινοφυσικού Ιατρικής (Συνεδρίαση 11η 
19.6.98). 

6. Την αριθμ. ΔΥ3α/οικ. 878/4.10.96 (ΦΕΚ 924/Β/ 
8.10.96). Κοινή απόφαση του Πρωθυπουργού και του 
Υπουργού Υγείας και Πρόνοιας για ανάθεση αρμοδιοτή¬ 
των στους Υφυπουργούς Υγείας και Πρόνοιας Εμμανουήλ 
Σκουλάκη και Θεόδωρο Κοτσώνη, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής στην Πατερνά Ανα¬ 
στασία του Ελευθερίου. 

Η παρούσα να δημοσιευθεί στην Εφημερίδα της Κυβέρ- 
νησης. 

Αθήνα, 28 Ιουλίου 1998 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΣΚΟΥΛΑΚΗΣ 

- 4 - 

Αριθ. 4480 ( 0 ) 

Χορήγηση άδειας άσκησης επαγγέλματος Κοιν. Λειτουρ¬ 
γού στον Αλέξιο Αθανασίου. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

Με την 4480/29/7/98 απόφαση του Νομάρχη Πειραιά 
έχει χορηγηθεί στον Αθανασίου ΑΛ.έξιο του Ευσταθίου 
άδεια άσκησης επαγγέλματος Κοινωνικού Λειτουργού. 

Πειραιάς, 29 Ιουλίου 1998 

Ο Νομάρχης 
ΧΡΗΣΤΟΣ ΦΩΤΙΟΥ 

- 4 - 

ΑΓΟΡΑΝΟΜΙΚΕΕΣ ΔΙΑΤΑΞΕΙΣ 

Αριθ. Ζ3-21 ( 7 ) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 8 
α) Συμπλήρωση του άρθρου 35 της 14/89 Αγορανομικής 

Διάταξης, β) Συμπλήρωση του άρθρου 42 της 14/89 

Αγορανομικής Διάταξης, γ) Προσθήκη άρθρου 69α στη 

14/89 Αγορανομική Διάταξη. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα. 

2 . Το Π.Δ. 27/96 «Περί συγχωνεύσεως των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

3. Το Π.Δ 197/97 «Σύσταση Γενικής Γραμματείας Κα¬ 
ταναλωτή και καθορισμός των αρμοδιοτήτων της». 

4. Το Ν Δ. 136/46 «περί Αγορανομικού Κώδικα» όπως 
τροποποιήθηκε και συμπληρώθηκε μεταγενέστερα. 

5. Την 1:4/89 Α.Δ. «Κωδικοποίηση Αγορανομικών Δια¬ 
τάξεων, εκδοθεισών μέχρι 16.2.89» όπως τροποποιήθηκε 
και ισχύει. 

6 . Την αριθμ. 525/97 απόφαση Ανώτατου Χημικού Συμ¬ 
βουλίου σε εναρμόνιση προς την οδηγία 97/4/ΕΚ. 

7. Την ανάγκη προστασίας του καταναλωτικού κοι¬ 
νού. 

8 . Το γεγονός ότι οι διατάξεις της παρούσας δεν προκα- 
λούν δαπάνη στον Κρατικό προϋολογισμό, αποφασί¬ 
ζουμε: 

Άρθρο Ιο 

1. Στο άρθρο 35 της κωδικοποιημένης 14/89 Α.Δ. όπως 
έχει τροποποιηθεί με την 5/94 Α.Δ. και στο σημείο β της 
παραγράφου 1 προστίθεται δεύτερη περίοδος που έχει 
ως εξής: 

Η ποσότητα ορισμένων συστατικών ή κατηγοριών συ¬ 
στατικών σύμφωνα με τις διατάξεις της παραγράφου 6 του 
άρθρου 1 1 του Κοοδικα Τροφίμων. 


2. Στο άρθρο 42 της 14/89 Αγορ/κής Δ/ξης, όπως έχει 
τροποποιηθεί με την 1 /91 και 1 2/95 Αγορ/κή Δ/ξη και στο 
σημείο γ της παραγράφου 1 προστίθεται το ακόλουθο 
εδάφιο: 

Για τα προϊόντα στα οποία η μάζα ή ο όγκος δεν έχουν 
συγκριτική σημασία για τον καταναλωτή, η ονομαστική πο¬ 
σότητα περιεχομένου εκφράζεται στο κύριο ποσοτικό χα¬ 
ρακτηριστικό του προϊόντος που αποτελεί μέτρο σύγκρι¬ 
σης για τον καταναλωτή, όπως τεμάχια, μήκος, διαστά¬ 
σεις, επιφάνεια κλπ. Ειδικά για προϊόντα που διατίθενται 
σε ρολλό (αλουμινόχαρτο κλπ.) πρέπει να αναγράφονται 
το μήκος και το πλάτος τους σε μέτρα. 

3. Στο κεφάλαιο 4 της κωδικοποιημένης 14/89 Αγορ. Δ/ 
ξπς προστίθεται το άρθρο 69 (α) που έχει ως εξής: 

Άρθρο 69 (α) 

Αναγραφή των υλικών κατασκευής σε έπιπλα, κουφώ¬ 
ματα κλπ. 

Στην προβλεπόμενη, από το άρθρο 69 ανωτέρω προς 
ανάρτηση πινακίδα και όσον αφορά την απαίτηση αναγρα¬ 
φής ποιότητας, οι επιχειρήσεις λιανικής πώλησης επί¬ 
πλων, κουφωμάτων κλπ. θα πρέπει να αναγράφουν το εί¬ 
δος ή τα είδη του ξύλου (δρυς, καρυδιά, οξιά κ.α. ) ή άλλων, 
εκτός από ξύλο, υλικών, από τα οποία είναι κατασκευα¬ 
σμένα. 

Ειδικά για τα ταπετσαρισμένα έπιπλα (καθίσματα, σαλό¬ 
νια) πρέπει να αναγράφονται το είδος ή τα είδη ξυλείας 
που χρησιμοποιήθηκαν για το σκελετό, καθώς επίσης και 
το υλικό κατασκευής των υπολοίπων μερών». 

Άρθρο 2ο 

Η παρούσα Αγορανομική Διάταξη που ισχύει από 
1.10.98 να δημοσιευθεί στην Εφημερίδα της Κυβερνή- 
σεως και να ανακοινωθεί με τον ημερήσιο τύπο. 

Στους παραβάτες της παρούσας εφαρμόζονται τα προ- 
βλεπόμενα από τον ισχύοντα Αγορανομικό Κώδικα (Ν.Δ. 
136/46). 

Αθήνα, 31 Ιουλίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Διορθώνεται η Φ. 44057/10020/3.6.98 Υπουργική 
απόφαση που δημοσιεύτηκε στο ΦΕΚ 643/26.6.1998 
(τ.Β') με λανθασμένη ως προς τον χαρακτηρισμό «αλλογε¬ 
νούς αλλοδαπού ΚΟΛΥΒΑΚΗ ΝΙΚΟΛΑΟΥ» αντί του ορθού 
«ομογενούς αλλοδαπού ΚΟΛΥΒΑΚΗ ΝΙΚΟΛΑΟΥ». 

(Από το Υπουργείο Εσωτ. Δημ. Δ/σης και Αποκ.) 

- 4 - 

(9) 

Διορθώνεται η Φ. 57013/9938/3.6.98 Υπουργική από¬ 
φαση που δημοσιεύτηκε στο ΦΕΚ 643/26.6.1998 (τ.Β’) 
με λανθασμένη ως προς τον χαρακτηρισμό «αλλογενούς 

αλλοδαπής ΠΑΠΑΔΟΥΡΗ ΣΑΒΒΑΚΗ» αντί του ορθού 
«ομογενούς αλλοδαπού ΠΑΠΑΔΟΥΡΗ ΣΑΒΒΑΚΗ». 

(Απδ το Υπουργείο Εσωτ. Δημ. Δ/σης και Αποκ.) 

-♦- 

( 10 ) 

Στο ΦΕΚ 659/Β/1.7.1998 οτο οποίο δημοσιεύθηκε η 
013/Β/Φ9.6.40/8325 Απόφαση του Υπουργείου Ανάπτυ¬ 
ξης, σχετικά με την Εκπαίδευση προσωπικού κλάδου, 
έρευνας και εκμετάλλευσης υδρογονανθράκων, διορθώ¬ 


νεται στην 13η σειρά, «Β.Δ. Πελοπόνησος - Ιωάννινα», 
αντί του εσφαλμένου «Ν.Δ. Πελοπόνησος - Ιωάννινα». 

(Από το Υπουργείο Ανάπτυξης) 
-♦- 

( 11 ) 

Στην ΥΠΠΟ/ΑΡΧ/Β1 /Φ33/65194/2129/18.12.1997 
απόφαση «Κήρυξη ζώνης προστασίας στην χαρακτηρι¬ 
σμένη ως ιστορικό διατηρητέο μνημείο Μονή του Αγ. Ιω¬ 
άννη θεολόγου στο Ροδάκι του Βουρνικά, Λευκάδας» η 
οποία δημοσιεύθηκε στο ΦΕΚ 26/τ.£723.1.1998, προ¬ 
στίθεται το απόσπασμα χάρτη που αναφέρεται στο κεί¬ 
μενο και εκ παραδρομής δεν δημοσιεύθηκε. 

(Από το Υπουργείο Πολιτισμού) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ^ΕΧ 223211 ΥΡΕΤ 6Ρ, * ΕΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛιΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμου 51 



ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 1 

1 

ΘΕΣΣΑΛΟΝΙΚΗ 

1 

Βαα. Όλγας 188, 1ος όρ - 7.Κ. 546 55 

(031) 423 966 ί 

ΠΕΙΡΑΙΑΣ 

4136*402 

Νικήτα 6-6 Τ.Κ. 185 31 

417- 307 

ΠΑΤΡΑ 

ί06Τ 27" 249 

Κόρινθου 327 Τ.Κ 262 23 

224 581 

ΙΩΑΝΝΙΝΑ 


Διοικητήριο Τ.Κ. 454 44 

(0651) 2 Λ 90" 

ΚΟΜΟΤΗΝΗ 

(0531; 22 637 

Δημοκρατίας 1 Τ.Κ. 69" 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΙ ΤΗΣ ΚΥΒΕΡΝΗΣΕΩΣ - Απο 8 σελίδες και άνω προσαύξηση 100 δρχ. σνά Βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

ι εύχος 

2531 

ΤΑΠΕΤ 3512 

Λ' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 - 

Γ' (Διορισμοί, απολύσεις κ.λπ. Δημ. Υπαλλήλων) 

15.000 «· 

750 - 

Δ' (Απαλλοτριώσεις, πολεοδομία κ.λπ.) 

70.000 * 

3.500 - 

Αναπτυξιακών Πράξεων (Τ.Α.Π.Σ.) 

30.000 » 

1.500 - 

Ν.Π..Λ.Δ (Διορισμοί κ.λπ. προσωπικού Ν.Π.Δ.Δ.) 

15.000 · 

750 - 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 - 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 - 

Ανωνύμων Εταιρειών & Ε.Π.Ε. 

250.000 » 

12.500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 - 


' Οι συνδρομές του εσωτερικού προπληρώνονται στα Δηυοσιο Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει νο στέλνεται στην Υπηρεσία του Εθνικού 1 Τυπογραφείου. 

1 Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με το ταχυδρομικό τέλη κα: μπο¬ 
ρεί” να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

’ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράι ιειαι στην Αθήνα από το Ταυείο του ΤΑΠΕΤ 
(Ιολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού 1 μπορούν να στέλνουν το ποσό του ΤΑΠΕΤ μαζί με το ποσό της συνδρομής. ! 

Οι Νομαρχιακές Αυτοδιοικήσεις, ο. Δήμοι, οι Κοινότητες ως και οι επιχειρήσεις αυτών πληρώνουν το μισό χρηυστικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικά διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έα>ς 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























